Държавен вестник, бр. 44, 2000 г., стр. 40

С Т Р .  4 0
Д Ъ Р Ж А В Е Н   В Е С Т Н И К
Б Р О Й 44
1.2. срок на концесията—15 години;
1.3. концесионерът да се определи чрез търг;
1.4. депозитът за участие в търга е 250 лв., платим
в брой в касата на общината;
1.5. основни права и задължения по концесията:
1.5.1. на концесионера:
а) получава право на ползване на обекта според
предназначението му за срок 15 години;
б) получава право да осъществява свързани с пред-
мета на концесията дейности и услуги;
в) има задължение да заплаща концесионно въз-
награждение в посочените в договора размер и срок;
г) има задължение да представи и изпълнява ком-
плексен план, утвърден от концедента, който е нераз-
делна част от концесионния договор;
д) има задължение да предостави на концедента
приращенията върху обекта след изтичане на срока на
концесионния договор заедно с всички технически и
информационни материали и документи;
е) има задължение да спазва изискванията, свърза-
ни с разрешителния режим на водоползването, съглас-
но Закона за водите, опазването на околната среда,
условията за труд и обществения ред и др. съгласно
изискванията на българското законодателство;
ж) да не прехвърля на трети лица правата и задъл-
женията по концесионния договор;
з) разходите по поддържането на обекта са за смет-
ка на концесионера;
и) да заплати еднократно концесионно възнаграж-
дение при сключване на договора;
к) да допуска по всяко време до концесионния обект
контролни органи и упълномощени представители на
концедента и да им предоставя документи и информа-
ция относно изпълнение на задълженията по договора;
1.5.2. на концедента:
а) има право да получи еднократно концесионно
възнаграждение при сключването на договора;
б) има право да получава определеното концесион-
но възнаграждение в срокове, определени в договора;
в) има право да контролира изпълнението на до-
говора;
г) има право да получи всички технически и други
информационни материали и документи, изготвени във
връзка с ползването и доизграждането на предоставе-
ния обект;
д) има право на придобиване на общинска собстве-
ност на приращенията върху обекта след изтичане на
срока на концесионния договор;
е) има право да прекрати едностранно договора за
концесията при неизпълнение от страна на концесио-
нера на основни задължения и условия на концесията;
ж) да не пречи на концесионера да осъществява
правата си по концесията освен в случаите, уредени в
нормативен акт и в концесионния договор, както и да
му оказва съдействие за осъществяване на концесията
съгласно договорените условия;
1.6. началният срок на концесията е датата на вли-
зане в сила на концесионния договор;
1.7. условията и задължителните подобрения се
уточняват в комплексен план, утвърден от концедента,
като основните са:
1.7.1. минимална инвестиция в размер 305 000 лв.;
1.7.2. изграждане и доизграждане в прилежащия
терен на мотел, ресторант, спортни съоръжения и не-
обходимата инфраструктура и превръщането на обек-
та в привлекателен център за спорт и отдих;
1.7.3. концесионерът в срок един месец от сключва-
не на концесионния договор да изплати еднократно
парично възнаграждение в размер 1000 лв.;
1.8. гаранции за изпълнение на концесионния дого-
вор—авансово внасяне до 31.I на годишната концеси-
онна вноска за предстоящата година;
1.9. начално концесионно възнаграждение—31 000 лв.:
—за първите две години от влизане в сила на кон-
цесионния договор по 1200 лв. годишна концесионна
вноска;
—за следващите 13 години по 2200 лв. годишна кон-
цесионна вноска;
1.10. други изисквания, свързани с характера на
концесията:
1.10.1. приложимо право по отношение на концеси-
ята е българското;
1.10.2. всички спорове между страните по концеси-
онния договор се решават по взаимно съгласие, а в
случаите на непостигане на такова, спорът се решава
по реда на Гражданския процесуален кодекс.
2. Възлага на кмета на Община—Димитровград, да
организира провеждането на търг за предоставяне на
концесия на Плувен басейн—гр. Меричлери, и приле-
жащия терен съгласно изискванията на Наредбата за
предоставяне на общински концесии.
Председател: Д. Данев
28653
ОБЩИНА—ГР. ОМУРТАГ
РЕШЕНИЕ № 79
от 27 април 2000 г.
На основание чл. 21, ал. 8 ЗМСМА, чл. 3, ал. 1, т. 4
и чл. 30, ал. 1 ЗППДОбП Общинският съвет—гр.
Омуртаг, реши:
1. Намалява приватизационните оценки на обявени-
те за приватизация и неприватизирани обекти след про-
ведени преговори с потенциални купувачи, както следва:
—общинска баня—с. Обител, представляваща двор-
но място с площ 665 кв. м и едноетажна масивна сграда
с площ 135 кв. м в кв. 16, пл. № 115 по РП на с. Обител,
с 20 %—от 4465,80 лв. на 4019,22 лв.;
—общинска баня с. Илийно, представляваща двор-
но място с площ 710 кв. м с построената в него едное-
тажна масивна сграда със застроена площ 110 кв. м в
парцел III-134 в кв. 9 по РП на с. Илийно, с 20 %—от
3969,90 лв. на 3572,91 лв.;
—три помещения за клуб—гр. Омуртаг, с обща площ
60 кв. м на ул. Генерал Тотлебен 20 в жил. сграда “Кон-
фекция” 11, имот с пл. № 1547, п. Х в кв. 85 по РП на гр.
Омуртаг, с 20 %—от 11 441,70 лв. на 10 297,53 лв.;
—общинска баня—с. Камбурово, представляваща
дворно място от около 800 кв. м с построената в него
масивна сграда с площ 160 кв. м, п. IХ в кв. 33А по РП
на с. Камбурово, с 20 %—от 6706,80 на 6036,12 лв.
2. Приватизацията на обектите да се извърши чрез
преговори с потенциални купувачи при следните условия:
а) предложените офертни цени да не бъдат по-нис-
ки от приватизационните оценки;
б) виждания на потенциалните купувачи за дейност-
та: бизнеспрограма за 3-годишен период, вид и размер
на инвестициите, които се ангажират да извършат, и
други предложения, които считат за целесъобразни,
брой на ангажирана работна ръка и др.;
в) забрана за продажба на имота за срок 3 години счи-
тано от датата на подписване на договора за продажба;
г) цената на имота се заплаща, както следва: 70 %
от стойността—в 10-дневен срок, и 30 % от стойност-
та—в двумесечен срок от датата на сключване на дого-
вора за покупко-продажба;
д) размерът на депозита—10 % от приватизационна-
та оценка, се внася в касата на общината и предложени-
ята в запечатани пликове се подават в деловодството на
общината до 10 ч. в деня на провеждане на преговорите;
е) дата на провеждане на преговорите—около 20
дни след обнародването в “Държавен вестник”;
ж) срок за сключване на договора за покупко-про-
дажба—7 дни от датата на обявяване на спечелилия
преговорите кандидат; при възникване на пречки за
сключване на такъв договор по причини, независещи
от отдел “Общинска собственост” при общината, за
период, по-дълъг от 3 месеца след обявяване на спече-
лилия преговорите кандидат, продавачът си запазва
правото да актуализира цената на продавания обект;
з) информационен меморандум се закупува от от-
дел “Общинска собственост” при общината срещу 50 лв.
Председател: М. Ахмет
28396